**МОТИВИ**

**по проекта на Наредба за изменение и допълнение на Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор (обн. ДВ, бр.98 от 11 декември 2012 г.)**

Основният мотив за изготвяне на проект на Наредба за изменение и допълнение на Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор е актуализиране, усъвършенстване и прецизиране на действащите разпоредби на Наредбата.

Основната част от измененията и допълненията са с цел привеждане на Наредба № РД-02-20-25/2012 г. в съответствие с измененията и допълненията на Закона за устройство на територията /ЗУТ/, обн. ДВ, бр. 101 от 22 декември 2015 г., в сила от 26 декември 2015г., като в тази връзка са предложените изменения и допълнения в действащите разпоредби на чл.1, ал.3 и ал.4, чл.2, ал.3, чл.6, ал.1, т.4, чл.7, ал.1 и ал.2, чл.9, ал.5, чл.10, ал.1 и ал.6, чл.11, ал.1 и ал.2, чл.16, ал.3, чл.17, ал.1 и ал.2, чл.18, ал.1 и ал.2, §1, ал.2, §2, ал.1, т.1 и ал.2 и на §3, изречение второ от преходните и заключителни разпоредби на Наредбата.

Останалата част от измененията и допълненията са с цел усъвършенстване и прецизиране на Наредба № РД-02-20-25/2012 г. и привеждането й в съответствие с измененията и допълненията на Закона за обществените поръчки и с изискванията на Закона за енергийната ефективност, като в тази връзка са предложените изменения и допълнения в действащите разпоредби на чл.8, ал.2, т.4, буква “д“, чл.10, ал.2 и ал.3, т.4, чл.11, ал.1 и на §3, изречение второ от преходните и заключителни разпоредби на Наредбата.

Предложените с проекта изменения и допълнения на Наредба № РД-02-20-25/2012 г. са съобразени с настъпилите промени в нормативната уредба и са в пълно съответствие с измененията и допълненията на ЗУТ, обн. ДВ, бр. 101 от 22 декември 2015 г., както и с предходните му изменения.